Diari Oficial de la Generalitat Valenciana


Sumari del DOGV 950, del 24-11-1988 (1988/812466)

DECRET 180/1988, de 15 de novembre, del Consell de la Generalitat Valenciana, pel qual es modificat l'article divuit del Decret del Consell 90/1986, de 8 de juliol, que aprovava el Reglament dels òrgans de govern dels Centres públics d'Ensenyaments Especialitzats, Escoles Oficials d'Idiomes, Escoles d'Arts Aplicats i Oficis Artístics, Escoles de Ceràmica, Conservatoris de Música i Escola d'Art Dramàtic i Dansa.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1988/11/15/180/dof/vci/html**

### Dades del document

Número de DOGV
:   950

Data del DOGV
:   24-11-1988

Secció del DOGV
:   DISPOSICIONS GENERALS

Número del document
:   1988/812466


Data del document
:   15-11-1988

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 180/1988, de 15 de novembre, del Consell de la Generalitat Valenciana, pel qual és modificat l'article divuit del Decret del Consell 90/1986, de 8 de juliol, que aprova el Reglament dels òrgans de Govern dels Centres Públics d'Ensenyament Especialitzats: Escoles Oficials d'Idiomes, Escoles d'Arts Aplicats i Oficis Artístics, Escoles de Ceràmica, Conservatoris de Música i Escola d'Art Dramàtica i Dansa.  
Segons que disposa l'article divuit del Decret 90/1986, de 8 de juliol, del Consell de la Generalitat Valenciana, pel qual fou aprovat el Reglament dels òrgans de govern dels Centres públics d'Ensenyaments Especialitzats de la Comunitat Valenciana, els Consells Escolars dels Centres esmentats s'elegeixen durant el darrer trimestre del curs acadèmic corresponent i dins el període de classe.  
No obstant això, l'aplicació del Reglament esmentat ha revelat que el darrer trimestre del curs acadèmic no és el que més s'ajusta a les necessitats funcionals dels Centres públics.  
En atenció d'aquests motius, a proposta del Conseller de Cultura, Educació i Ciència i amb la deliberació prèvia del Consell de la Generalitat Valenciana, en sessió celebrada el dia 15 de novembre de 1988,  
DECRETE:  
Article únic  
Es modificat l'article divuit del Reglament dels òrgans de govern dels Centres públics d'Ensenyaments Especialitzats de la Comunitat Valenciana, aprovat per Decret 90/1986, de 8 de juliol, del Consell de la Generalitat Valenciana, que queda redactat de la manera següent:  
«Article divuit  
La Conselleria de Cultura, Educació i Ciència determinarà el període en que haurà de desplegar-se el procediment d'elecció dels membres del Consell Escolar dels Centres públics d'Ensenyaments Especialitzats».  
DISPOSICIÓ DEROGATÒRIA  
Queden derogades totes les normes d'igual o inferior categoria que s'oposen o contradiguen el que estableix aquest Decret.  
DISPOSICIONS FINALS  
Primera  
La Conselleria de Cultura, Educació i Ciència dictarà dins l'àmbit de les seues competències les disposicions necessàries per al compliment del que disposa aquest Decret.  
Segona  
Aquest Decret entrarà en vigor el mateix dia de la publicació en el Diari Oficial de la Generalitat Valenciana, encara que l'efecte d'aquest s'entendrà referit al començament del curs 1988/89.  
València, 15 de novembre de 1988.  
El President de la Generalitat,  
JOAN LERMA I BLASCO  
El Conseller de Cultura, Educació i Ciència,  
CEBRIÀ CISCAR I CASABAN


Còpia Permalink ELI